Diari Oficial de la Generalitat Valenciana


Sumari del DOGV 3595, del 01-10-1999 (1999/8286)

ACORD de 17 de setembre de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Algorfa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3595

Data del DOGV
:   01-10-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8286


Data del document
:   17-09-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Algorfa
    * administració local
    * expropiació

ACORD de 17 de setembre de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Algorfa. [1999/F8286]
  
El Govern Valencià, en la reunió del dia 17 de setembre de 1999, adoptà l'acord següent:
  
L'Ajuntament d'Algorfa, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte del col·lector d'Algorfa.
  
Aquesta declaració d'urgent ocupació es justifica per les següents raons:
  
1. La imperiosa necessitat d'adjudicar les obres del col·lector d'Algorfa, tràmit pendent de realitzar des de fa diversos mesos a causa de la persistent negativa a concedir autorització per part dels propietaris de la finca afectada en qüestió, ja que de la resta de propietaris afectats se n'ha obtingut.
  
2. L'interés general de la dita obra, que radica -entre altres extrems- en la necessitat urgent que, havent finalitzat les obres de clavegueram de la Urbanización Montemar, es puguen connectar els desaigües dels habitatges de la urbanització esmentada al col·lector general en projecte, i eliminar així les fosses sèptiques.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que han sigut resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Algorfa per a l'execució del projecte del col·lector d'Algorfa.
  
Relació de béns afectats
  
Superfície a ocupar: 5.200 m2.
  
Límits: nord, sud, est i oest, finca matriu que a continuació es descriu.
  
Finca
  
Municipi: Algorfa.
  
Finca/Subf: 252.
  
Tom: 1.842.
  
Llibre: 13. Foli: 7.
  
Descripció: Rústica. Terra campa.
  
Situació: partida d'Algorfa.
  
Altres circumstàncies: muntanya amb cereal.
  
Superfície: terreny 0191 Ha, 11 As., 65 Cs., 9 dm2.
  
Límits:
  
- Nord: finca del senyor Pascual de Rojas y Cárdenas.
  
- Est: terme d'Almoradí.
  
- Oest: finca de Las Moreras.
  
Propietaris
  
Titular: Andreu Pastor, Enrique. Cònjuge: Gálvez Díaz, Joaquina.
  
Titular: Bernabé Ortuño, Francisco Javier. Cònjuge: Ruiz Giménez, Manuela.
  
Titular: Sociedad Cooperativa Agrícola Raiguero, NIF: U34771382.
  
Titular: Bernabé Ortuño, José.
  
Titular: Marco Gómiz, M.ª Dolores.
  
Titular: Agrícola Algorfa, SL, NIF: N75393515.
  
Càrregues, afeccions fiscals i servituds
  
Hipoteca
  
A favor de: Caja de Ahorros Provincial de Alicante.
  
D. gravat: 1/1 ple domini.
  
Inscripció número: 10.
  
Data de l'escriptura: 11.08.1989.
  
Data d'inscripció: 28.08.1989.
  
Data de venciment: 11.08.1999.
  
Responsabilitat
  
Principal: 482.470.555.
  
Int. ordin.: 17.675.552.
  
Int. demora: 7.500.000.
  
Costes: 45.989.048.
  
Hipoteca
  
A favor de: Caja de Ahorros Provincial de Alicante.
  
D. gravat: 1/1 plen domini.
  
Inscripció número: 11.
  
Data de l'escriptura: 11.08.1989.
  
Data d'inscripció: 28.08.1989.
  
Data de venciment: 11.08.1999.
  
Responsabilitat
  
Principal: 41.868.266.
  
Int. ordin.: 4.250.000.
  
Costes: 2.100.000
  
El present acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en llistar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Tot això d'acord amb el que s'ha establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1988, de 13 de juliol, reguladora de la jurisdicció contenciosa administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.
  
València, 17 de setembre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO